open-index/open-wikipedia-markdown huggingface dataset:
עקיבא וינגרטן

הרב **עקיבא וינגרטן** (נולד בל' בכסלו תשמ"ה, 23 בדצמבר 1984) הוא רב חסידי רפורמי גרמני יליד ארצות הברית. וינגרטן עבד כעיתונאי ואיש יח"צ חרדי-ישראלי, עזב את האורתודוקסיה ומשמש משנת 2019 כרב קהילת דרזדן עד שנת 2021 וממשיך לשמש כרב קהילת 'מגוון' הרפורמית בבזל.

בשנת 2020 החל ביוזמה להקמת מסגרת להכשרת עוזבי העולם האורתודוקסי לתפקידי רבנות בגרמניה, בשם "ישיבת בעש"ט דרזדן".

## ביוגרפיה
וינגרטן נולד במונסי, במדינת ניו יורק, ארצות הברית. כבן בכור מבין אחד עשר ילדים לשרה וליוסף וינגרטן, חסידי סאטמר, בגיל 18 עלה לישראל, בגיל 20 התחתן ועבר להתגורר בבני ברק. שימש כגבאי בבית הכנסת אור מלא-היכל בעש"ט בשכונת פרדס כץ.

וינגרטן היה עורך בתוכנית הווידאו "הכוורת" של יהודה גרובייס. בהמשך כתב טורי ביקורת שקראו לשינויים בחברה החרדית. השתלבותו בקמפיין למען אלי כהן בבחירות לראשות העיר בית שמש ב-2014, עוררה ביקורת נגדו ברחוב החרדי, שצידד במשה אבוטבול, שניצח לבסוף במערכת הבחירות.

ב-2016, בגיל 32, התגרש וינגרטן מאשתו שסירבה לעזוב את אורח החיים הדתי ונותרה בישראל עם שלושת ילדיהם. הוא היגר לגרמניה והוא החל ללמוד מדעי היהדות באוניברסיטת FU ובאוניברסיטת פוטסדאם. בשנים הראשונות היה בקשר זוגי עם אשה גרמנייה לא יהודית, וכיום הוא בזוגיות עם אשה יהודית ליברלית. ב-2023 עברו שתי בנותיו לגור עמו וערוץ ה־ZDF הגרמני אשר ליווה את ההליך הפיק סרט דוקומנטרי עליהן.

מ-2019 וינגרטן שימש כרב הקהילה המרכזית בדרזדן, במסגרת תפקידו זה הוא העביר שיעור שבועי בבנייני הקהילה ובשנת 2021 הקים קהילה נפרדת עם בית כנסת חדש באתר ה"אלטר לייפציגר באהנהוף" בדרזדן. במקביל, התמנה לרב קהילה בבזל.

לאחר הפיגוע האנטישמי בבית הכנסת בעיר האלה ביום כיפור 2019, הגיעו למשרדו בדרזדן שר הפנים של גרמניה ומפכ"ל המשטרה לדון במצב הקהילה היהודית בסקסוניה.

בשנת 2020 החל בתהליך הקמת "ישיבת בעש"ט דרזדן", המיועדת להכשיר יוצאים בשאלה מהמגזר החרדי כמנהיגים בקהילות יהודיות בעולם.

ב־2024 השתתף (יחד עם חב"ד והקונסרבטיבים) בהקמת ארגון קהילתי יהודי חדש בסקסוניה, בנוסף לארגון המוכר הקיים, ומכהן בתוכו כרב מטעם הזרם הרפורמי. הארגון טרם קיבל תקציב ממשלתי..

ביולי 2025 נבחר וינגרטן לייצג את גרמניה בקונגרס הציוני העולמי כאחד משני צירים בפדרציה הגרמנית.

## קישורים חיצוניים
* 
* 
* Rabbi Akiva Weingarten: Der Unorthodoxe די צייט. גרמניה, 13 במאי 2020.
* הרב עקיבא האמיתי חי בדרזדן. דויטשלנדפונק תרבות. 9 בדצמבר 2019
* הגעתי. יודישה אלגמיינה. 28 בספטמבר 2019.
* Berliner Rabbi über seine ultraorthodoxe Vergangenheit, דר שפיגל
* 

## הערות שוליים

קטגוריה:חסידי סאטמר
קטגוריה:ישראלים שהיגרו לגרמניה
קטגוריה:רבנים רפורמים גרמנים
קטגוריה:עולים בשנות ה-2000
קטגוריה:יוצאים בשאלה
קטגוריה:אמריקאים שנולדו ב-1984
פטר אנדראס הייברג

**פטר אנדראס הייברג** (בדנית: **Peter Andreas Heiberg**, 16 בנובמבר 1758 - 30 באפריל 1841) היה סופר דני.

## קורות חיים
פטר אנדראס הייברג נולד בוורדינבורג למשפחה בעלת שורשים נורווגים. אביו היה מנהל בית ספר מקומי והוא נפטר כאשר פטר היה בן שנתיים בלבד. הוא סיים לימודים בשנת 1774. בשנת 1779 פטר אנדראס הייברג נאלץ לעזוב את קופנהגן, ככל הנראה בגלל חובות. פטר הייברג נסעה לשוודיה והתנדב לשירות צבאי. לאחר שנה וחצי, משפחתו עזרה לו לעזוב את השרות והוא עבר לברגן.

בהיותו בברגן, פטר הייברג החל לכתוב. לאחר חזרה לקופנהגן הייברג החל לעסוק בתרגום מצרפתית. הוא תרגם יצירות שכללו ביקורת קשה על צורת השלטון ולכן פרסם את התרגומים האופן אנונימי. בשנת 1790 הוא התחתן עם תומאסינה כריסטינה גילמבורג-אהרנסוורד שהייתה בת 16 בלבד.

פטר הייברג הושפע מרעיונות של המהפכה הצרפתית. בשנת 1789 הוא פרסם את ספרו הראשון Rigsdalersedlens Hændelser שכלל ביקורת על חיי האצולה והשפעה גרמנית על השלטון בדנמרק. ספר זה ויצירות ביקורתיות נוספות הרגיזו את האליטה השולטת. בסופו של דבר, בשנת 1799 הייברג גורש מהמדינה ועבר לפריז. בשנת 1800 אשתו עזבה אותו וחזרה לדנמרק עם בנה.

בפריז הייבר התגורר עד לשנת 1841, כאשר חלק מהזמן הוא עבד במשרד החוץ.

## לקריאה נוספת
* H. Schwanenflügel, Peter Andreas Heiberg : en biografisk Studie, I.H. Schubothes Boghandel, 1891.

## קישורים חיצוניים

* 

קטגוריה:סופרים דנים
קטגוריה:ילידי 1758
קטגוריה:דנים שנפטרו ב-1841
הקורפוס התשיעי (בריטניה)

**הקורפוס ה-9 של [[הצבא הבריטי]]** היה קורפוס בריטי אשר במהלך מלחמת העולם הראשונה לחם בגליפולי ובחזית המערבית, ובמהלך מלחמת העולם השנייה לחם במהלך המערכה בתוניסיה.

## היסטוריה
### מלחמת העולם הראשונה
ימין|ממוזער|150px|סמל הקורפוס במלחמת העולם הראשונה
הקורפוס הוקם באנגליה בשנת 1915 בפיקודו של פרדריק סטופפורד, והיה מופקד על הנחיתה במפרץ סובלה כחלק מהמערכה בגליפולי. בשנת 1916 נשלח הקורפוס לצרפת, שם לחם בשנת 1917 בקרב מסין ובקרב איפר השלישי. באפריל 1918 ספג הקורפוס אבדות כבדות בקרב איפר הרביעי ולכן הועבר לגזרת האן שהייתה שקטה, אולם הותקף במהלך הקרב השלישי על האן וספג שוב אבדות כבדות. במהלך מתקפת מאה הימים לחם הקורפוס כחלק מהארמייה רביעית, ולאחר המלחמה פורק הקורפוס.

### מלחמת העולם השנייה
באפריל 1941 הוקם הקורפוס מחדש, כחלק מכוחות הבית בבריטניה, ותחת פיקודו נכללו הדיוויזיה ה-59, דיוויזיית המחוז דרהאם ונורת' ריידינג ודיוויזיית המחוז נורת'מברלנד. בנובמבר 1942 לחם הקורפוס במבצע לפיד כחלק מהארמייה הראשונה, ולאחר מכן לחם הקורפוס במהלך המערכה בצפון אפריקה, ובכלל זה במהלך המערכה בתוניסיה. ב-13 במאי 1943 נכנעו 250,000 חיילי מדינות הציר בתוניסיה, וב-3 ביוני 1943 פורק הקורפוס.

## מפקדים
### מלחמת העולם הראשונה
* פרדריק סטופפורד (17 ביוני 1915–16 באוגוסט 1915)
* בוואור דה ליל (16 באוגוסט 1915–24 באוגוסט 1915)
* ג'וליאן בינג (24 באוגוסט 1915–8 בפברואר 1916)
* אלכסנדר המילטון-גורדון (20 ביוני 1916–10 בספטמבר 1918)
* וולטר ברייתווייט (13 בספטמבר 1918–1919)

### מלחמת העולם השנייה
* רידלי פאקנהאם-וולש (7 ביוני 1941–17 בנובמבר 1941)
* אדווין מוריס (18 בנובמבר 1941–31 בינואר 1942)
* פרנסיס נוסוורתי (1 בפברואר 1942–11 בספטמבר 1942)
* ג'ון קרוקר (12 בספטמבר 1942–29 באפריל 1943)
* בריאן הורוקס (29 באפריל 1943–3 ביוני 1943)

קטגוריה:עוצבות בריטיות שלחמו בחזית המערבית במלחמת העולם הראשונה
קטגוריה:גייסות בריטיים במלחמת העולם הראשונה
קטגוריה:גייסות בריטיים במלחמת העולם השנייה
בכר בן לאדן

**בכר בן מוחמד בן עוואד לאדן** (בערבית: **بكر بن محمد بن عوض بن لادن**; נולד בשנת 1946 במכה, ערב הסעודית) הוא איש עסקים סעודי מהעיר ג'דה, יו"ר קבוצת בן לאדן הסעודית ובעל המניות הגדולה ביותר בקבוצה, עם 23.58%, הנחשב לדעת רבים "השליט האמיתי של ג'דה". בנו של ראש המשפחה - מוחמד בן עוואד בן לאדן - ואחיו למחצה של אוסאמה בן לאדן.

## קריירה
למרות ענף הבנייה הקטן באזור, הוא הצליח להרחיב את העסק. החברה הצטרפה יחד עם דיאר הקטרית להשיק חברת החזקות משותפת, שהפכה לבסיס הון מסיבי. במיזם החדש אוגדו שתי חברות גג שאחת מהן מבצעת עבודות מגה קבלנות ובנייה בקטר ובשאר העולם. בנוסף היא עובדת על חוזה של 994.6 מיליון דולר לתכנון ובניית 30 מבנים במחוז העסקים המלך עבדאללה, בערב הסעודית.

באפריל 2018 העביר בכר את חלקו בקבוצת בן לאדן הסעודית לידי ממשלת ערב הסעודית.

## מעצרו
ב-4 בנובמבר 2017 נעצר בכר בן לאדן בסעודיה במסגרת "חקירת שחיתות" שנערכה על ידי ועדה מלכותית חדשה נגד השחיתות ונעצר ללא משפט, בהוראת יורש העצר מוחמד בן סלמאן. בכר עוכב בתחילה במלון ריץ-קרלטון, ריאד ואחר כך הוחזק במקום לא ידוע. ממשלת סעודיה גם השתלטה על הווילה שבבעלות בכר המשקיפה על הים האדום.

בינואר 2019 שחררה הממלכה בשקט את בכר בן לאדן יחד עם כמה עצורים בולטים נוספים. בין אלה שפורסמו על פי הדיווחים היו מוחמד אל-עמודי, איש עסקים שבבעלותו חלק גדול מאתיופיה ועמאר דבאח, שר לשעבר שעמד בעבר בראש רשות ההשקעות הכללית בערב הסעודית, שמטרתה למשוך השקעות זרות. המהלך הגיע בשל לחץ עולמי חסר תקדים על הממלכה ויורש העצר מוחמד בן סלמאן לאחר רצח בעל טור בוושינגטון פוסט ג'מאל ח'אשוקג'י בידי סוכנים סעודים בקונסוליה הסעודית באיסטנבול.

בכר בן לאדן למד בקולג' באוניברסיטת מיאמי בקורל גייבלס, פלורידה, ארצות הברית בשנת 1979.

## קישורים חיצוניים
* בכר מוחמד בן לאדן
## הערות שוליים

קטגוריה:משפחת בן לאדן
קטגוריה:סעודים
קטגוריה:ילידי 1946
סיטרואן ZX

**סיטרואן ZX** (בצרפתית: **Citroën ZX**) היא מכונית משפחתית קומפקטית מתוצרת יצרנית הרכב הצרפתית **[[סיטרואן]]** אשר יוצרה בין השנים 1998–1990 בצרפת בספרד ובאורוגוואי.

בין השנים 2009–1993 יוצרו דגמי "סיטרואן ZX" בסין על ידי יצרנית הרכב הסינית **Dongfeng Peugeot-Citroën** , הדגם קרוי בסין : "Citroën Fukang" .

"Dongfeng Peugeot-Citroën" נשלטת במיזם משותף של "Dongfeng Motor Group"  ו-קבוצת PSA.

## "סיטרואן ZX"

* יוצרו 2,130,600 יחידות.
* 5 נוסעים.
* מנוע קדמי.
* מנועי בנזין ו-מנועי דיזל.
* סוג הנעה : הנעה קדמית.
* קיבולת מכל דלק - 55 ליטר.
* נפח תא מטען : 345 / 1,146 ליטר (דגמי סדאן), 488 / 1,580 ליטר (דגם סטיישן)
* בשנת 1992 זכה דגם "סיטרואן ZX" במקום השלישי בפרס מכונית השנה באירופה. פולקסווגן גולף דורג במקום הראשון, ואופל אסטרה במקום השני.

## תצורות
* 5 דלתות האצ'בק (בצרפת, ספרד, אורוגוואי וסין).
* 5 דלתות האצ'בק (בצרפת, ספרד, אורוגוואי וסין).
* 5 דלתות - סטיישן.
* 4 דלתות - סדאן (בסין Citroën Fukang).
* 2 דלתות - מסחרית (בסין Citroën Fukang).
### רמות גימור
* "Reflex" (לדגמים מנועים 1.1 ליטר, 1.4 ליטר)
* "Avantage" (לדגם מנוע 1.4 ליטר)
* "Aura" (לדגמים מנועים 1.4 ליטר, 1.6 e ליטר)
* "Volcane" (לדגם מנוע 1.9 ליטר)

## תמונות

קובץ:1994 Citroen ZX Dimension 1.9 Front.jpg | "סיטרואן ZX", שנת 1994
קובץ:1994 Citroen ZX Dimension 1.9 Rear.jpg | "סיטרואן ZX", שנת 1994
קובץ:CitroenZX1.9Reflex.jpg | "סיטרואן ZX"
קובץ:ZXwit1996.jpg | "סיטרואן ZX", שנת 1996 בתצורה 3 דלתות הצ'בק
קובץ:Citroen ZX 1.8i Furio 1994 (14138226068).jpg | "סיטרואן ZX", דגם "1.8i Furio" שנת 1994 בתצורה 3 דלתות האצ'בק
קובץ:Citroen ZX 1.4i Reflex 1996 (11125589494).jpg | "סיטרואן ZX", דגם "1.4i Reflex" שנת 1996 בתצורה 3 דלתות האצ'בק
קובץ:Zx-estate.jpg | "סיטרואן ZX" - סטיישן
קובץ:Citroen ZX Break rear 20080304.jpg | "סיטרואן ZX" - סטיישן
קובץ:Citroen ZX cockpit 1168.jpg | "סיטרואן ZX" - מבט ללוח מחוונים



קובץ:Citroën Fukang 988 01 China 2012-04-14.jpg | דגם "Citroën Fukang" בתצורה 4 דלתות סדאן (בסין)
קובץ:Citroën Fukang 988 02 China 2012-04-14.jpg | דגם "Citroën Fukang" בתצורה 4 דלתות סדאן (בסין)
קובץ:Dongfeng Citroën Fukang ZX.jpg | דגם "Citroën Fukang" - מונית (בסין)


## ראו גם
* סיטרואן
* סיטרואן XM

## קישורים חיצוניים

* 
* 

## הערות שוליים

קטגוריה:דגמי מכוניות שהושקו ב-1990
קטגוריה:מכוניות משפחתיות
קטגוריה:מכוניות סטיישן
קטגוריה:מוניות
ZX
קטגוריה:מכוניות צרפתיות
קטגוריה:כלי רכב המיוצרים בספרד
קטגוריה:כלי רכב המיוצרים בסין
קטגוריה:כלי רכב המיוצרים באורוגוואי
מכירות הציורים היקרות ביותר

[שמאל|ממוזער|330x330 פיקסלים|[מושיע העולם של לאונרדו דה וינצ'י]]
זוהי רשימה של **מכירות הציורים היקרות ביותר**. 

## רקע
היצירות היקרות ביותר בהיסטוריה, ובפרט עבודות שנעשו לפני המאה ה-19, מוחזקות לרוב במוזיאונים. מאחר שרק לעיתים נדירות מוזיאונים מוכרים יצירות, ערכם לא נאמד. ספר השיאים של גינס מחשיב את ה"מונה ליזה" של דה וינצ'י כציור בעל הביטוח היקר ביותר. ב-1962 ה-"מונה ליזה" הוערכה בשווי של 100 מיליון דולר, ובמחיר לאחר אינפלציה המותאם לשנת 1962 השווי הנוכחי שלה נכון לשנת 2019 הוא 850 מיליון דולר.

המכירה המוקדמת ביותר ברשימה היא של החמניות של וינסנט ואן גוך ממרץ 1987 בסכום של 24.75 מיליון יורו (70.1 מיליון יורו בשווי של 2019). מכירה זו שילשה את השיא של המכירה הקודמת והתחילה עידן של מכירות יצירות אמנות בשווי גבוה. השיא הקודם היה של "הערצת המאגים" של אנדראה מנטניה על ידי מוזיאון פול גטי בכריסטי'ס בסכום של 8.1 מיליון יורו (19.3 מיליון יורו בשווי של 2019) באפריל 1985. היצירה הכי נמכרת לפני שנת 1987 היא "ג'ינברה דה בנצ'י" של דה וינצ'י בסכום של 5 מיליון דולר (38 מיליון דולר נכון ל-2019) שנרכשה על ידי הגלריה הלאומית לאמנות מבית ליכטנשטיין בפברואר 1967. השיא של "החמניות" גם כלל את הפעם הראשונה שבה היצירה הכי נמכרת הייתה גם ציור מודרני. כיום, הרשימה כוללת בעיקר אמנות מודרנית.

אחד המקרים המיוחדים של יצירות יקרות היה הגרפיטי שצייר דייוויד צ'ו על בניין המנהלה של פייסבוק תמורת מניות. על אף שצ'ו קיבל מספר מניות מוגבל על עבודתו, ערכה של היצירה נאמד בכ-200 מיליון דולר.

הרשימה אינה שלמה מפני שהיא לא כוללת רכישות שנעשו בין גורמים פרטיים. מטבע הדברים, הפרטים לגבי העסקאות האלו שמורים בחיסיון והדרך היחידה לדעת את שווי העסקאות היא רק בהערכה.

### ואן גוך, וורהול ופיקאסו
ציוריי וינסנט ואן גוך, אנדי וורהול ופבלו פיקאסו מופיעים רבות ברשימה. בעוד וורהול ופיקאסו התעשרו מאמנותם כבר בימיי חייהם, ואן גוך היה עני כל חייו והוא הצליח למכור רק יצירה אחת במהלך חייו. היצירה היחידה שואן גוך מכר היא "הכרם האדום" לאנה בוש תמורת 400 פרנקים (כ-2000 דולר). תשעה הציורים של ואן גוך המופיעים ברשימה מכרו למעלה מ-900 מיליון דולר.

### היצירה הנמכרת ביותר על ידי אישה
ג'ורג'יה או'קיף מחזיקה בשיא של היצירה היקרה שנעשתה על ידי אישה. "Jimson Weed/White Flower No. 1" מ-1932 נמכר למוזיאון קריסטל ברידג'ס לאמנות אמריקאית ב-2014 תמורת 44.4 מיליון דולר.
### היצירה הנמכרת ביותר של אמן חי
בשנת 2019 נמכר הפסל "ארנב" (1986) תמורת 91.1 מיליון דולר.

הציור היקר ביותר הוא "דיוקן האמן (בריכה עם שתי דמויות)" (1972) מאת דייוויד הוקני תמורת 90.3 מיליון דולר.

### היצירה הנמכרת ביותר של אמנות לא מערבית
ברשימה מופיעים רק שלוש יצירות אמנות לא מערביות. היצירה הלא מערבית הכי נמכרת היא "Twelve Landscape Screens" של צ'י באי-שה, שנמכרה ב-140.8 מיליון דולר ב-2017.

ברשימה מופיעה גם יצירתו של וונג מנג.

## NFT
השיא הנוכחי הוא במכירת NFT בה נמכרה יצירת NFT ב-532 מיליון דולר. היצירה, מסוג CryptoPunk, לא בוצעה בעסקה סטנדרטית, כי הרוכש למעשה קנה אותה מעצמו, דרך סדרת העברות בין ארנקי קריפטו שונים. הוא השתמש בהלוואת בזק ("Flash Loan"), כלי פיננסי המאפשר לו להלוות סכומים גדולים של קריפטו בתנאים מסוימים, תוך שהוא גם קונה וגם מוכר את ה-NFT. העסקה נעשתה, ככל הנראה, כתעלול יחסי ציבור שנועד להעלות את מחיר ה-NFT שלו.

## רשימת מכירות הציורים היקרות ביותר

## קישורים חיצוניים

* מכירות היצירות היקרות ביותר

## הערות שוליים

קטגוריה:ציורים
קטגוריה:מסחר
קטגוריה:רשימות
תקודונטוזאורוס

**תקודונטוזאורוס** (שם מדעי: *Thecodontosaurus*; משמעות השם: "לטאה שקועת שן". חושבים בטעות שמשמעות השם היא: "לטאת תקודונט", אם כי פירוש השם דומה) הוא סוג של דינוזאורים בעל אגן דמוי לטאה שהיה קרוב לזאורופודים והוא הסוג היחיד במשפחת ה**תקודונטוזאוריים** (Thecodontosauridae). הוא מבין הקדומים ביותר בקבוצת דמויי זאורופודים והוא חי באנגליה במשך הטריאס העליון לפני 203.6 עד 201.3 מיליון שנה.

## מאפיינים
סוג זה התגלה סמוך לעיר בריסטול שבדרום-מערב אנגליה והוא נחקר ותואר בידי החוקרים הנרי ריילי (Henry Riley) ועוזרו סמואל סטטצ'ברי (Samuel Stutchbury), אשר העניקו לו את שמו ב-1836. הוא היה הדינוזאור החמישי שתואר בשם, לאחר המגלוזאורוס, האיגואנודון, ההילאוזאורוס והסטריפטוספונדילוס והוא העתיק ביותר מדינוזאורי בריטניה. התקודונטוזאורוס היה קטן בהרבה מקרובו הפלטאוזאורוס. בעבר הכלילו בסוג זה מינים, אך רבים מהם בוטלו או הועברו לסוגים אחרים, בין השאר לסוגי דמויי דינוזאורים או תניסתרופאיים. רק מין אחד נותר תקף - *T. antiquus* - מילולית: "עתיק".

דינוזאור זה היה קרוב לפלטאוזאורוס ולמסוספונדילוס, אך היה קדום יותר, דו-רגלי ואולי היה אוכל-כול זריז. הוא לא עלה על אורך של 1.2 עד 2.5 מטרים ומשקל של 10 עד 20 קילוגרם בקירוב. הוא היה בעל גולגולת מרובעת עם חלל עיניים גדול, רגליים אחוריות גדולות בהרבה מהקדמיות וזנב ארוך שתמך בייצוב הגוף. הגפיים הסתיימו בחמש אצבעות קצרות.

במקור הדינוזאור לא נחשב לדמוי זאורופוד אלא שויך לקבוצות אחרות כמו לסקדילוזאוריים ולארכוזאורים קדומים. רק החוקר תומאס הנרי האקסלי שייך אותו לקבוצתו הנוכחית.

## קישורים חיצוניים

קטגוריה:דמויי זאורופודים
קטגוריה:דינוזאורים שחיו בטריאס עליון באירופה
קטגוריה:מאובני טקסונים שתוארו ב-1836
ארלניס סיירה

**ארלניס סיירה קניאדייה** (בספרדית: **Arlenis Sierra Cañadilla**; נולדה ב-7 בדצמבר 1992) היא רוכבת אופני כביש ומסלול קובנית בקבוצת מוביסטאר (נשים). בתחום המסלול, היא מדליסטית הארד מאליפות העולם בנקודות (לונדון 2016) ובמשחקים הפאן אמריקאיים באומניום (לימה 2019). בתחום הכביש, היא זכתה במדליית זהב במשחקים הפאן אמריקאיים (גוואדלחרה 2011, לימה 2019).

## ביוגרפיה
סיירה נולדה במנסניו שנמצאת בקובה.

ב-2011, זכתה במדליית זהב (בענף הכביש) ב שהתקיימו בגוודלחרה, מקסיקו, כשהקדימה את זוכת מדליית הכסף יומארי גונסאלס ואת זוכת מדליית הארד יודלמיס דומינגס בפער של 13 שניות. באותה שנה זכתה במדליית כסף באליפות פאן אמריקה במרוץ הנקודות.

ב-2013, זכתה במדליית ארד ברדיפה קבוצתית באליפות פאן אמריקה. באותה שנה היא זכתה במדליית זהב באליפות פאן אמריקה גם בכביש.

ב-2014, בתחום הכביש סיירה ניצחה את אליפות קובה וסיימה רביעית באליפות קובה בנגד השעון. בנוסף לכך זכתה במדליית זהב באליפות פאן אמריקה. בתחום המסלול, זכתה בשתי מדליות באליפות פאן אמריקה. כסף במרוץ הנקודות וזהב במרוץ הסקרטץ'.

ב-2015 הגנה סיירה על תוארה כאלופת קובה בכביש. בתחום המסלול, זכתה בשתי מדליות ארד באליפות פאן אמריקה. אחת במרוץ הנקודות והשנייה במרוץ הסקרטץ'.

ב-2016, הגנה סיירה על תוארה כאלופת קובה בכביש. בנוסף לכך ניצחה את הוואלטה קוסטה ריקה לאחר שניצחה שני קטעים במרוץ, סיירה גם ניצחה את קטגוריית הנקודות וההרים. לאחר מכן ניצחה סיירה את הטור של ברטאן וגם את קטגוריית הנקודות ושני קטעים. היא נכללה בסגל קובה לאולימפיאדת ריו בכביש, וסיימה במקום ה-28. במסלול, זכתה סיירה במדליית ארד באליפות העולם במרוץ הנקודות כשמקדימות אותה הפולניה קטרזינה פאוולובסקה (זהב) והקנדית יסמין גלייסר (כסף). באליפות פאן אמריקה זכתה סיירה בשתי מדליות, כסף במרוץ הנקודות וארד במרוץ הסקרטץ'. באליפות פאן אמריקה בכביש, זכתה סיירה במדליית הכסף.

ב-2017, הצטרפה סיירה לקבוצת הנשים של אסטנה. היא ניצחה את אליפות קובה בכביש בפעם הרביעית ובפעם הראשונה את אליפות קובה בנגד השעון. היא ניצחה שוב את הוואלטה קוסטה ריקה, כשהיא מנצחת שלושה קטעים ואת קטגוריית הנקודות וההרים.

ב-2018, סיירה סיימה שנייה באליפות קובה ולא התחרתה במקצה נגד השעון, ובכך לא שמרה על שני התארים שלה כאלופת קובה. היא זכתה במדליית זהב שלישית באליפות פאן אמריקה ובסוף העונה ניצחה את הטור של גואנשי (מרוץ חד יומי)

ב-2019, ניצחה שוב את אליפות קובה בכביש ובנגד השעון. היא ניצחה גם את מרוץ קאדל אוונס דרך האוקיינוס הגדולה לאחר שהקדימה את לוסי קנדי ואמנדה ספראט ב-19 שניות. היא זכתה במדליית ארד במשחקים הפאן אמריקאיים באומניום, שנערכו בלימה, פרו.

## קישורים חיצוניים

## הערות שוליים

קטגוריה:רוכבי אופניים באולימפיאדת ריו דה ז'ניירו (2016)
קטגוריה:ילידות 1992
קטגוריה:רוכבות אופניים באולימפיאדת טוקיו (2020)
קטגוריה:ספורטאיות אולימפיות קובניות
Instinct

**Instinct** הוא מגזין לייף סטייל אמריקאי לגברים להט"בים שהתחיל את פעילותו בנובמבר 1997. הגרסה המקוונת של המגזין התחילה ב-2013 שפעיל עד היום. הגרסה המודפסת של העיתון בוטלה ביוני/יולי 2015.

## קישורים חיצוניים
* 

## הערות שוליים

קטגוריה:מגזיני גברים
קטגוריה:כתבי עת לסגנון חיים
קטגוריה:עיתונות להט"ב
קטגוריה:כתבי עת באנגלית
קטגוריה:ארצות הברית: כתבי עת
קטגוריה:כתבי עת מקוונים
גואייבסזאוריים

**גואייבסזאוריים** (שם מדעי: Guaibasauridae) היא משפחת דינוזאורים דמויי זאורופודים שהתקיימה במשך הטריאס העליון של אמריקה הדרומית לפני 231.4 עד 208 מיליון שנה מזמננו. הם התגלו בחפירות שונות בברזיל וארגנטינה. המשפחה נקראה ב-1999 בידי החוקר חוסה בונפרטה, לאחר שתיאר את הסוג גואייבסזאורוס.

מיני המשפחה נחשבים לראשונים והקטנים שבקבוצה, ובמראם דומים לכמה מראשוני התרופודים הציידים כמו ההררזאוריים, שהתקיימו לצידם. עם זאת הם כנראה היו אוכלי כל עם צוואר ארוך וזרועות ארוכות שאולי הפכו לגפיים קדמיות תומכות. ככל הנראה הם היו דו-רגליים שהשתמשו בזנבם הארוך ליציבה. הם היו קטנים יחסית ולא עלו על אורך 2 מטר לרבות הזנב.

קבוצה זו פרימיטיבית מאוד, וחלק מהסוגים כמו *Chromogisaurus*, *Saturnalia*, *Panphagia* ו-*Pampadromaeus* לעיתים נחשבים לחלק ממשפחות אחרות. תת-המשפחה Saturnaliinae לעיתים נחשבת למשפחה עצמאית (Saturnaliidae). כמו כן יש מחלוקת על הכללת הסוג *Buriolestes* במשפחה.

## מיון
:*סוג *Agnosphitys*?
:*סוג אאורפטור (*Eoraptor*)? – ייתכן ששייך לראשוני התרופודים
:*סוג גואייבסזאורוס (*Guaibasaurus*)
*תת-משפחה Saturnaliinae? – לעיתים מסווגת כמשפחה עצמאית
**סוג *Chromogisaurus*
**סוג *Pampadromaeus*?
**סוג *Panphagia*?
**סוג *Saturnalia*

## קישורים חיצוניים

*
איגוד תעשיית ההקלטות הסינגפורי

**איגוד תעשיית ההקלטות הסינגפורי** (באנגלית: **** ובקיצור **RISA**; בעבר נקרא: **Singapore Phonogram Association**; ובקיצור: **RPA**) הוא ארגון העוקב אחר כמעט כל ההיבטים של ענף ההקלטות בסינגפור.

האיגוד הוקם בשנת 1976, ופועל תחת הפדרציה הבינלאומית לתעשייה הפונוגרפית, על מנת להעניק תעודות על מכירות של סינגלים ואלבומים במדינה.
## תעודות על מכירות
האיגוד מעניק תעודות עבור סינגלים ואלבומים, על בסיס מכירותיהם במדינה. עד שנת 2006 היה הרף שונה בין סינגלים ואלבומים; מאז שנת 2007, אותו הרף חל על סינגלים ואלבומים כאחד.

## ראו גם
* איגוד תעשיית ההקלטות האמריקאי
* איגוד תעשיית ההקלטות הבריטי

## קישורים חיצוניים
* 

## הערות שוליים

סינגפור
קטגוריה:סינגפור: תרבות
אוניזאוריים

**אוניזאוריים** (שם מדעי: Unaysauridae) היא משפחה של דינוזאורים בעלי אגן דמוי לטאה, שהתקיימו במהלך סוף הטריאס באמריקה הדרומית לפני 225 עד 209 מיליון שנה מזמננו. המשפחה הוגדרה בשנת 2018 בידי החוקר מולר וצוותו (Müller) והמאובנים שלהם התגלו בברזיל ובהודו.
## מאפיינים
מיני משפחה קטנה זו היו פרוזאורופודים קטנים באורך של 2.5 מטר וגובה של 80 סנטימטרים בקירוב ומבנה הגולגולת שלהם הזכיר את הפלטאוזאוריים, להם הם משויכים לעיתים. בניגוד לזאורופודים הגדולים יותר הם היו יכולים לעמוד על שתי רגליים, כנראה כדי להזדקף ולתלוש ענפי עצים. בכך הם דמו לעצלני קרקע או לתריזינוזאוריים שחיו באותה צורה. עם זאת רוב זמנם הם נעו על ארבע רגליים שתמכו במשקלם.

למרות דמיונם לפלטאוזאוריים הם קרובים יותר לגואייבסזאוריים ולתקודונטוזאורוס.

## סוגים
* *Jaklapallisaurus*
* *Macrocollum*
* אוניזאורוס (*Unaysaurus*)

## קישורים חיצוניים

קטגוריה:בעלי חיים שתוארו ב-2018
קטגוריה:טקסונים שתוארו בידי רודריגו מילר
קטגוריה:דמויי זאורופודים
קטגוריה:דינוזאורים שחיו בטריאס עליון
קטגוריה:מאובני טקסונים שתוארו ב-2018
איגוד תעשיית ההקלטות הטורקי

**איגוד תעשיית ההקלטות הטורקי** (בטורקית: **Bağlantılı Hak Sahibi Fonogram Yapımcıları Meslek Birliği** ובקיצור **Mü-Yap**) הוא הארגון המרכזי המייצג את ענף ההקלטות של טורקיה. האיגוד הוא גם חבר בפדרציה הבין-לאומית לתעשייה הפונוגרפית.

נכון למאי 2019, האיגוד כולל בתוכו כ-194 חברים, המהווים חלק של 80% מתעשיית המוזיקה הטורקית.

## היסטוריה
Mü-Yap הוקם בשנת 2000 עם כניסתי של חוק 5846 בחוקה הטורקית לתוקף. בשנת 2010, Mü-Yap לקח חלק בסגירתו של Fizy, שירות סטרימינג מקוון פופולרי, בטענה שהוא מפר זכויות יוצרים. בסוף 2012, לאחר שנפתחה חנות המוזיקה הדיגיטלית אייטונס, הופעל לחץ על האיגוד שיפעל בנושא זכויות היוצרים שם.

אותו המהלך, נחשב לסוף המונופול של Mü-Yap בעולם המוזיקה הדיגיטלי. בישיבה כללית שערך בשנת 2013, הודיע האיגוד על נסיגתו מהשוק הדיגיטלי.

## תעודות על מכירות

## ראו גם
* איגוד תעשיית ההקלטות האמריקאי
* איגוד תעשיית ההקלטות הבריטי

## קישורים חיצוניים
* 

## הערות שוליים

טורקיה
קטגוריה:טורקיה: תרבות
פלטאוזאוריה

**פלטאוזאוריה** (שם מדעי: **Plateosauria**) היא קבוצת דינוזאורים בעלי אגן דמוי לטאה, מהקבוצה דמויי זאורופודים שהתקיימו בין הטריאס העליון שלפני 225 מיליון שנה עד לסוף הקרטיקון שלפני 66 מיליון שנה. חברי הקבוצה החלו לגדול יותר מהפרוזאורופודים הבסיסיים, דבר שהתממש בקצה גודלו בבני אינפרא-סדרת הזאורופודים. קבוצה זו נקראה ב-1913 בידי החוקר גוסטב טורנייר  והיא קרויה על שם הפלטאוזאוריים.

בתוך הקבוצה כלולה משפחת הפלטאוזאוריים והקבוצה מסופודה, שהתפתחה החל מהטריאס העליון ושגשגה במשך היורה.

## מיון
*סוג ללא מקור *Plateosauravus*
*סוג *Ruehleia*
*סוג *Xixiposaurus*?
*משפחה פלטאוזאוריים (Plateosauridae)
*קבוצה מסופודה (Massopoda)
**משפחה ריוחזאוריים (Riojasauridae)
**משפחה מסוספונדיליים (Massospondylidae)
**קבוצה אנצ'יזאוריה (Anchisauria)
***משפחה אנצ'יזאוריים (Anchisauridae)
***משפחה מאוסזאורוסיים (Mussauridae)
***משפחה מלנורוזאוריים (Melanorosauridae)
***אינפרא-סדרה זאורופודה (Sauropoda)

## קישורים חיצוניים

קטגוריה:דמויי זאורופודים
מסופודה

**מסופודה** (שם מדעי: **Massopoda**) היא קבוצת דינוזאורים בעלי אגן דמוי לטאה, מהקבוצה דמויי זאורופודים שהתקיימו בין הטריאס העליון שלפני 225 מיליון שנה עד לסוף הקרטיקון שלפני 66 מיליון שנה. הקבוצה התפתחה מקבוצת הפלטאוזאוריה והיא הוגדרה ב-2007 בידי החוקר הדרום-אפריקאי אדם מ. ייטס. היא כוללת את המינים הקשורים בין המסוספונדילוס לסלטזאורוס, ובעיקר את המינים הקרובים למסוספונדיליים.

בני קבוצה זו היו בעלי צוואר ארוך, זרועות ארוכות וגולגולת מרובעת בעלת שיניים דקות שנועדו לאכילת צמחים, ולא רק אוכלי כל כמו מינים קדומים יותר בקבוצת דמויי הזאורופודים. מינים אלה גם החלו לגדול ולאבד בהתאם את היכולת ללכת על שתיים, אף על פי שהמינים המוקדמים עוד יכלו לעשות זאת כדי לקטוף עלי עצים.

המאובנים של חברי הקבוצה התגלו לאורך כדור הארץ, אשר כבר כלל יבשת יחידה - פנגיאה, ממנה עברו הדינוזאורים ממקום אחד לשני במישור רציף.

## מיון
*סוג ללא מקור *Chuxiongosaurus*
*סוג *Ignavusaurus*
*סוג *Kholumolumo*
*סוג סרזאורוס (*Sarahsaurus*)
*משפחה ריוחזאוריים (Riojasauridae)
*משפחה מסוספונדיליים (Massospondylidae)
*קבוצה **Sauropodiformes**
**סוג ג'ינגשאנוזאורוס (*Jingshanosaurus*)
**סוג *Seitaad*
**סוג *Xingxiulong*
**סוג יונאנוזאורוס (*Yunnanosaurus*)
**קבוצה אנצ'יזאוריה (Anchisauria)
***משפחה אנצ'יזאוריים (Anchisauridae)
***משפחה מאוסזאורוסיים (Mussauridae)
***משפחה מלנורוזאוריים (Melanorosauridae)
***אינפרא-סדרה זאורופודה (Sauropoda)

## קישורים חיצוניים

קטגוריה:דמויי זאורופודים
טמינה סנוקה

**שרונה מואנה-מארי רייהר סנוקה-פולמלו** (באנגלית: **Sarona Moana-Marie Reiher Snuka-Polamalu**; נולדה ב-10 בינואר 1978) היא מתאבקת אמריקאית, המופיעה בארגון ההיאבקות WWE, בתוכנית הדגל Raw. היא מתאבקת דור שני, כאשר היא הבת של חבר היכל התהילה של ה-WWE, ג'ימי סנוקה.

## חיים אישיים

לסנוקה שורשים מפיג'י ומסמואה. היא בתו של חבר היכל התהילה של ה-WWE, ג'ימי סנוקה. אחיה הוא המתאבק ג'יימס, הידוע יותר בשמות הבמה שלו ב-WWE, דיוס וסים סנוקה. סנוקה היא אמא לשתי בנות.

ב-2 בדצמבר 2016, אביה של סנוקה, ג'ימי, היה במקום אשפוז לחולים סופניים, כשנודע שנותרו לו כשישה חודשים לחיות עקב מחלה סופנית. הוא נפטר ב-15 בינואר 2017 בגיל 73 בפומפנו ביץ', פלורידה.

## אליפויות והישגים

* **הישגים במגזין ההיאבקות Pro Wrestling Illustrated - PWI**
** PWI דירג אותה במקום ה-19 מתוך 100 המתאבקות הטובות ביותר לשנת 2012

* **הישגים במגזין הספורט [[ספורטס אילוסטרייטד|Sports Illustrated]]**
** דורגה במקום ה-22 מתוך 30 המתאבקות הטובות ביותר של השנה (2018)

* **הישגים בארגון ההיאבקות World Wrestling Entertainment - WWE**
** אליפות זוגות הנשים של ה-WWE (פעם אחת)  - עם נטליה
** אליפות 24/7 של ה-WWE (3 פעמים)

* **הישגים במגזין ההיאבקות Wrestling Observer Newsletter - WON**
** הפיוד הגרוע של השנה (2015) - צוות PCB (פייג', שארלוט ובקי לינץ') מול צוות B.A.D (טמינה, נעמי וסשה בנקס) מול צוות בלה (אלישה פוקס, ברי בלה וניקי בלה)
** הקרב הגרוע של השנה (2013)  - עם AJ לי, אקסנה, אלישה פוקס, קייטלין, רוזה מנדס, סאמר רה נגד ברי בלה, קמרון, איווה מארי, ג'וג'ו, נטליה וניקי בלה באירוע סדרת ההישרדות

## קישורים חיצוניים

## הערות שוליים

קטגוריה:מתאבקות מקצועניות אמריקאיות
קטגוריה:מתאבקות ה-WWE
קטגוריה:מתאבקי ה-NXT
קטגוריה:אמריקאיות שנולדו ב-1978
קטגוריה:אמריקאים שנולדו ב-1978
Pose (שיר של יו גוטי)

"**Pose**" הוא סינגל שהוקלט על ידי הראפר האמריקאי יו גוטי, בשיתוף עם הראפר האמריקאי ליל עוזי ורט. הוא יצא לאור ב-23 באוגוסט 2020, כסינגל השני מתוך אלבום האולפן העשירי של יו גוטי, *Untrapped*, בהוצאת חברת התקליטים אפיק רקורדס.

## רקע וכתיבה
השיר נכתב על ידי יו גוטי, ליל עוזי ורט, ג'וליאן ביטס, בן ביליונס ו-SoundsByBreezy, והופק על ידי ג'וליאן ביטס, בן ביליונס ו-SoundsByBreezy גם כן. השיר הוא בסגנון הטראפ.

בסמוך לצאתו כסינגל, עלה השיר לרשת הזרמת המדיה ספוטיפיי, תוך שצבר למעלה מ-25 מיליון השמעות.

## ביקורת
דייוויד רנשו מהפאדר תיאר את "Pose" כרצועה "שמחה", והוסיף כי ורט נמצא במקום "בטוח יותר" מאשר גוטי. כריס פטריק ממגזין HipHopDX כינה את השיר כ"סינגל ברמה גבוהה".

## מיקומי שיא

## היסטוריית יציאות לאור

## רמיקס
ב-18 באוקטובר 2019, יצא לאור רמיקס לשיר בהשתתפותה של הראפרית מייגן די סטליון. הרמיקס נכלל אף הוא באלבומו העשירי של יו גוטי, Untrapped.

בסמוך לצאתו כסינגל, עלה הרמיקס לרשת הזרמת המדיה ספוטיפיי, תוך שצבר למעלה מ-13 מיליון השמעות.

## הערות שוליים

קטגוריה:שירי ליל עוזי ורט
קטגוריה:שירי מייגן די סטליון
קטגוריה:שירים באנגלית
קטגוריה:שירי מוזיקת טראפ
קטגוריה:סינגלים בהוצאת אפיק רקורדס
ריוחזאוריים

**ריוחזאוריים** (שם מדעי: Riojasauridae) היא משפחה של דינוזאורים דמויי זאורופודים, אשר חיו במשך סוף הטריאס שלפני 228 עד 213 מיליון שנה מזמננו. המשפחה כוללת 2 סוגים: הריוחזאורוס שהתגלה בפארק איסצ'יגואלסטו בארגנטינה והאאוקנמזאורוס (Eucnemesaurus) שהתגלה בתצורת אליוט , הכף המזרחי שבדרום אפריקה. הקבוצה תוארה למדע בשנת 2007 בידי החוקר הדרום-אפריקני אדם מ. ייטס.

בני המשפחה היו מעט יותר גדולים ממינים קדומים כמו הגואייבסזאוריים והתקודונטוזאורוס, ודומים לפלטאוזאוריים, אך בעיקר קרובים למסוספונדיליים. הם היו אוכלי צמחים שאולי היו דו-רגליים ואולי היו מגושמים מדי ונעו על ארבע, עם אורך של 10 מטרים ומשקל של 3 טון לערך. בכך הם היו מהגדולים ביותר שבדינוזאורי הטריאס.

## סוגים
* אאוקנמזאורוס (*Eucnemesaurus*)
* ריוחזאורוס (*Riojasaurus*)

## קישורים חיצוניים

קטגוריה:בעלי חיים שתוארו ב-2007
קטגוריה:טקסונים שתוארו בידי אדם מ. ייטס
*
גדי צלניקר

**גדי צלניקר** (12 במרץ 1944 – 1 במרץ 2016) היה כדורגלן ומאמן כדורגל ישראלי.

## קריירה כשחקן
צלניקר גדל במחלקת הנוער של הכח תל אביב ועלה לבוגרים בעונת 1960–1961 בגיל 16 לאחר האיחוד עם מכבי רמת גן. בעונת 1961–1962 העפיל עם קבוצתו לליגה הבכירה. בעונת 1964/1965 בליגה הלאומית היה שותף לאליפות הראשונה של הכח.

בעונות 1969–1975 שיחק צלניקר בהפועל פתח תקווה, והיה שותף עם הקבוצה להעפלה לגמר גביע המדינה, בו הפסידה להפועל חיפה בדקות הסיום של ההארכה. בעונת 1975–1976 שיחק עונה אחת במכבי תל אביב, במדיה ערך 7 הופעות בלבד, סיים במקום השביעי והגיע לגמר גביע המדינה, בו הפסידה הקבוצה לבית"ר ירושלים.

בעונת 1976–1977 שיחק במכבי רמת עמידר מהליגה הארצית ובסוף העונה פרש ממשחק בגיל 33.

בנבחרת ישראל ערך צלניקר 3 הופעות. מול נבחרות הולנד, שווייץ ובלגיה במוקדמות אליפות העולם אנגליה 1966.

## קריירת אימון
בעונת 1977–1978 שימש צלניקר כמאמן-שחקן במכבי רמת עמידר. בעונת 1978–1979 אימן את הפועל רמלה מליגה א' דרום ובחודש מרץ עבר לאמן את מכבי קריית גת, איתה הגיע למשחקי המבחן לעלייה לליגה הארצית אך הפסיד להפועל הרצליה. בעונת 1979–1980 אימן בהפועל אשקלון וסיים איתה במקום השמיני בליגה א' דרום. בעונות 1980–1981 חזר לאמן את מכבי קריית גת ובסוף העונה העפיל איתה לליגה הארצית והמשיך עוד עונה.
בעונות 1982–1984 אימן את הפועל בית שמש. בעונה השנייה עזב באמצע.

בעונת 1984–1985 אימן את מכבי עירוני אשדוד מליגה ב' דרום ב' וסיים איתה במקום הרביעי. בעונת 1986–1987 אימן את הפועל רעננה מליגה א' צפון ולאחר מאבקי עלייה סיים איתה במקום השני. את עונת 1987–1988 התחיל בהכח רמת גן בליגה הארצית, פוטר בדצמבר ואימן חודש אחד במכבי רמת עמידר והחל מסוף ינואר חזר לאמן את הפועל רעננה, שירדה בסוף העונה לליגה ב'. בהמשך אימן גם בהפועל ראשון לציון.

צלניקר עבד במשך שנים כפקח וכמנהל מחלקת תברואה במועצה המקומית גבעת שמואל.

גדי צלניקר נפטר ב-1 במרץ 2016 לאחר מאבק במחלה קשה, והובא למנוחות בבית העלמין ירקון . הותיר אחריו אישה, ילדים ונכדים.

## תארים כשחקן
***[[ליגת העל בכדורגל|אליפות המדינה]]**:
** במדי הכח רמת גן: 1965

## קישורים חיצוניים

* גדי צלניקר הלך לעולמו, באתר ההתאחדות לכדורגל
* גדי צלניקר, במוזיאון הפועל פתח תקווה
* גדי צלניקר, באתר מכביפדיה

## הערות שוליים

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:כדורגלני הכח רמת גן
קטגוריה:כדורגלני הפועל פתח תקווה
קטגוריה:כדורגלני מכבי תל אביב
קטגוריה:כדורגלני מכבי רמת עמידר
קטגוריה:כדורגלני נבחרת ישראל
קטגוריה:מאמני כדורגל ישראלים
קטגוריה:מאמני מכבי רמת עמידר
קטגוריה:מאמני מכבי קריית גת
קטגוריה:מאמני הפועל אשקלון
קטגוריה:מאמני מכבי עירוני אשדוד
קטגוריה:מאמני הפועל רעננה
קטגוריה:מאמני הכח רמת גן
קטגוריה:מאמני הפועל ראשון לציון
קטגוריה:תל אביב-יפו: כדורגלנים
קטגוריה:אישים הקבורים בבית הקברות ירקון
קטגוריה:ישראלים שנולדו ב-1944
קטגוריה:ישראלים שנפטרו ב-2016
יו גוטי

**מריו גוטי גידן מימס** (באנגלית: **Mario Sentell Giden Mims**; נולד ב-17 במאי 1981), ידוע בשם הבמה **יו גוטי** (**Yo Gotti**), הוא ראפר אמריקאי.

## ביוגרפיה
יו גוטי נולד בממפיס שבטנסי. הוא החל את הקריירה המוזיקלית שלו בסביבות גיל 14, תחת שם הבמה **ליל יו** (**Lil Yo**). בין השנים 2000 ל-2006, הוציא גוטי אלבומים באופן עצמאי, בהם *Life* אשר יצא לאור בשנת 2003, אשר זכה לשבחים רבים ממבקרי המוזיקה.

בתחילת שנת 2012, הוציא גוטי את אלבום האולפן השישי והמסחרי הראשון שלו, *Live from the Kitchen*. מתוך האלבום, יצא הסינגל המוביל "We Can Get It On", שהגיע בשיאו למקום ה-22 במצעד שירי הראפ. האלבום עצמו הגיע בשיאו למקום ה-13 במצעד הבילבורד 200. כמו כן, האלבום צבר למעלה מ-36 אלף מכירות בארצות הברית.

ב-2013 הוציא את אלבום האולפן השביעי שלו, *I Am*. מתוך האלבום יצא הסינגל "Act Right" אשר זכה להצלחה רבה ואף הוכתר כ"סינגל זהב" על מכירת 500,000 עותקים בארצות הברית. גם האלבום עצמו זכה להצלחה נאה כאשר הועמד לפרס "אלבום השנה" של פרסי ההיפ הופ של ה-BET, ואף זכה במעמד "אלבום זהב" מטעם איגוד תעשיית ההקלטות האמריקאי.

ב-2015 הוציא את הסינגל הראשון מתוך אלבומו השמיני, "Down in the DM". השיר היה ללהיט, תוך שהגיע בשיאו למקום הרביעי במצעד הבילבורד הוט 100, והוכתר כסינגל פלטינה כפולה על ידי איגוד תעשיית ההקלטות האמריקאי. כמו כן, יצאה לאור גרסת רמיקס לשיר בהשתתפותה של הראפרית ניקי מינאז'. בשנה שלאחר מכן, ב-2016, יצא אלבומו השמיני של גוטי, *The Art of Hustle*. האלבום זכה לשבחים רבים ממבקרי המוזיקה, הגיע למקום הראשון במצעד אלבומי ה-R&B/היפ-הופ, ואף הוכתר כ"אלבום זהב" על ידי איגוד תעשיית ההקלטות האמריקאי.

ב-2017, הוציא את הלהיט "Rake It Up", בהשתתפות המפיק מייק ויל והראפרית ניקי מינאז'. השיר הגיע בשיאו למקום הראשון במצעד השירים הקצביים של בילבורד, ובכך הפך לשירו הראשון של גוטי לעשות זאת. כמו כן, הסינגל זכה במעמד פלטינה משולשת, על מכירת 3 מיליון עותקים בארצות הברית. בהמשך השנה, הוציא את אלבומו התשיעי, *I Still Am*. האלבום היה לאלבומו השלישי של גוטי אשר הגיע לעשירייה הפותחת של מצעד הבילבורד 200, תוך שהגיע למקום השישי.

ב-2019, השתתף ברמיקס לשירו של הזמר חאליד, "Talk", לצידה של הראפרית מייגן די סטליון. הרמיקס זכה להצלחה רבה, תוך שהגיע ל-9 מיליון השמעות ברשת הזרמת המדיה ספוטיפיי.

ב-2020 הוציא את אלבומו העשירי, *Untrapped*. האלבום כלל את הסינגל "Pose" בהשתתפותו של הראפר ליל עוזי ורט, אשר זכה להצלחה רבה ואף לרמיקס בהשתתפותה של הראפרית מייגן די סטליון. האלבום עצמו זכה להצלחה נאה אף הוא, תוך שהגיע למקום העשירי במצעד הבילבורד 200.

## דיסקוגרפיה
### אלבומי אולפן
* 1999: *Youngsta's on a Come Up* (בתור ליל יו)
* 2000: *From da Dope Game 2 da Rap Game*
* 2001: *Self-Explanatory*
* 2003: *Life*
* 2006: *Back 2 da Basics*
* 2012: *Live from the Kitchen*
* 2013: *I Am*
* 2016: *The Art of Hustle*
* 2017: *I Still Am*
* 2020: *Untrapped*

### מיקסטייפים

## קישורים חיצוניים
* 

## הערות שוליים

קטגוריה:ראפרים אמריקאים
קטגוריה:אנשי עסקים אמריקאים
קטגוריה:אמני אטלנטיק רקורדס
קטגוריה:אמני אפיק רקורדס
קטגוריה:בכירים בתעשיית המוזיקה האמריקאית
קטגוריה:אמריקאים שנולדו ב-1981
אנצ'יזאוריה

**אנצ'יזאוריה** (שם מדעי: **Anchisauria**) היא קבוצת דינוזאורים בעלי אגן דמוי לטאה, מהקבוצה דמויי זאורופודים שהתקיימו בין הטריאס העליון שלפני 228 מיליון שנה עד סוף הקרטיקון לפני 66 מיליון שנה מזמננו. זוהי קבוצת הפרוזאורופודים הקרובים ביותר לזאורופודים, אשר כלולים בקבוצה.

הקבוצה הוגדרה ב-2004 בידי החוקרים גלטון ואפצ'רץ' (Galton & Upchurch). המאפיינים של הקבוצה מבוססים על האנצ'יזאורוס, שהשתייך למשפחת האנצ'יזאוריים שעל פי מחקרים היה קרוב לזאורופודים האמיתיים, אף שהיה קטן יחסית - לא יותר מ-6 מטרים והיה דו-רגלי עם טפרים בכפות רגליו.

קבוצה זו שגשגה במהלך היורה, אז הופיעו ראשוני הזאורופודים האמיתיים, ביניהם מיני ענק כמו האפטוזאורוס והברכיוזאורוס.

## מיון
*סוג ללא מקור *Aardonyx*
*סוג *Sefapanosaurus*
*סוג *Lamplughsaura*
*סוג לאונרזאורוס (*Leonerasaurus*)
*משפחה אנצ'יזאוריים (Anchisauridae)
*משפחה מאוסזאורוסיים (Mussauridae)
*משפחה מלנורוזאוריים (Melanorosauridae)
*אינפרא-סדרה זאורופודה (Sauropoda)

## קישורים חיצוניים

קטגוריה:דמויי זאורופודים
קטגוריה:מאובני טקסונים שתוארו ב-2004
מלנורוזאוריים

**מלנורוזאוריים** (שם מדעי: Melanorosauridae) היא משפחה של דינוזאורים פרימיטיביים מקבוצת הפרוזאורופודה שהיו קרובים מאוד לזאורופודים. המאובנים של בני המשפחה התגלו בדרום אפריקה ובארגנטינה לאורך הטריאס העליון עד לתחילת היורה, לפני 228 עד 189.6 מיליון שנה מזמננו.

המשפחה סווגה ב-1929 בידי החוקר הגרמני פרידריך פון הינה  והייתה קרובתה של משפחת האנצ'יזאוריים, בעבר גם נחשבה לקרובת הפלטאוזאוריים. כל אלה היו גדולים ומגושמים ביחס לשאר הפרוזאורופודים, והם הגיעו לאורך של 8 מטרים ומשקל של מעל 1 טון. עקב מבנה גופם הם היו אוכלי צמחים מובהקים או כמעט מובהקים.

## מיון
המשפחה כוללת שלושה סוגים, כאשר בעבר נכללו בה סוגים נוספים. 
* קמלוטיה (*Camelotia*)
* מלנורוזאורוס (*Melanorosaurus*)
* מרוקטנוס (*Meroktenos*)
הסוג לסמזאורוס (*Lessemsaurus*) שנחשב לפרוזאורופוד מהמשפחה משויך כיום למשפחה לסמזאוריים, מראשוני הזאורופודים האמיתיים.
## קישורים חיצוניים

קטגוריה:בעלי חיים שתוארו ב-1929
קטגוריה:טקסונים שתוארו בידי פרידריך פון הינה
קטגוריה:דמויי זאורופודים
Attitude

**Attitude** הוא מגזין לייף סטייל בריטי לגברים להט"בים שהתחיל את פעילותו במאי 1994. מהדורה תאילנדית נפרדת פורסמה במרץ 2011 ועד לאפריל 2018. מהדורה וייטנאמית נפרדת הושקה בנובמבר 2013, ומהדורות בבלגיה ובהולנד הושקו בפברואר 2017.

## לקריאה נוספת

*


## קישורים חיצוניים
* 

## הערות שוליים

קטגוריה:מגזיני גברים
קטגוריה:כתבי עת באנגלית
קטגוריה:עיתונות להט"ב
קטגוריה:הממלכה המאוחדת: כתבי עת
יצחק הוכמן

**יצחק הוכמן** (שהיה ידוע בכינוי "הוכל'ה"; י"ב באדר א' תש"ג, 17 בפברואר 1943 – 24 באוקטובר 1973) היה שחקן ומאמן כדורסל. קצין בצה"ל בדרגת סרן שנפל במלחמת יום כיפור בקרב בעיר סואץ ונחשב כנעדר במשך שלושה חודשים.

## ביוגרפיה
נולד בבני ברק לחברי האצ"ל הניה וחיים הוכמן ולמד בחינוך דתי לאומי. ביסודי למד בבית הספר "מעלות" בבני ברק ובהמשך למד בתיכון הדתי בעיר במשך שנה אחת משם עבר לבית הספר החקלאי מקוה ישראל במהלך לימודיו במקווה ישראל הפך לכדורסלן מצטיין באליצור ת"א.

ב-1961 גויס לחיל המודיעין בתור מפענח תצלומי אוויר. בהמשך שירת כקצין מודיעין בחטיבת הצנחנים ולאחר מכן כמדריך בקורס לפענוח תצלומי-אוויר.

לאחר סיום שירותו הצבאי, למד במכון וינגייט ועבד במקביל כמורה לחינוך גופני. לאחר סיום לימודיו, עבד כמורה בבית-הספר התיכון-עירוני ה' וגם בבית-הספר "אורים" לנוער קשה חינוך בדרום תל אביב. כמו כן אימן נוער מוכשר כעתודה לנבחרת הכדורסל.

שיחק ככדורסלן מצטיין באליצור ת"א, שיחק בנבחרת הכדורסל של אוניברסיטת בר-אילן. בעונת 71–1970 הושאל הוכמן להפועל חולון והיה בין מצטייני הקולעים. הוכמן היה השחקן הראשון שקיבל זימון לנבחרת ישראל מהליגה הארצית.

שיחק במכבי תל אביב בכדוריד חצי שנה במקביל להיותו שחקן כדורסל.

אימן את אליצור רמת גן.

בשנת 1972, בעקבות התרחבות חיל המודיעין, חזר לשנה לשירות קבע בצה"ל. באותו זמן גם החל את לימודיו באוניברסיטת "בר-אילן" במחלקות לחינוך, לקרימינולוגיה ולסוציולוגיה.

במלחמת יום הכיפורים השתתף בקרבות הבלימה והפריצה בסיני, בתפקיד עוזר קצין מודיעין חטיבתי וחוקר שבויים בחטיבה 500. ביום כ"ח בתשרי תשל"ד (24 באוקטובר 1973) נהרג עם עוד שמונה חיילים כשפרץ בזחל"ם שלו לעזרת חבריו שנלכדו ברחוב הראשי בעיר סואץ. היה נעדר במשך כשלושה חודשים. הוחזר על ידי המצרים וזוהה על פי גובהו. נקבר בבית הקברות הצבאי קריית שאול.

היה נשוי לרחל (לבית נסימוב) ממנה היו לו שני ילדים: אורי ומיכל, שנולדה ביום בו הוחזרה גופתו.

## קישורים חיצוניים
* 
* 

## הערות שוליים

קטגוריה:ספורטאי נוער ישראלים
קטגוריה:כדורסלנים ישראלים
קטגוריה:שחקני כדוריד ישראלים
קטגוריה:כדורסלני הפועל חולון
קטגוריה:מאמני כדורסל ישראלים
קטגוריה:חיילי חיל המודיעין במלחמת יום הכיפורים
קטגוריה:חיילי חטיבת הצנחנים
קטגוריה:בני ברק: ספורטאים
קטגוריה:חללי צה"ל במלחמת יום הכיפורים
קטגוריה:אישים הקבורים בבית הקברות הצבאי קריית שאול
קטגוריה:בוגרי בית הספר החקלאי מקוה ישראל
קטגוריה:בוגרי המכללה האקדמית בווינגייט
קטגוריה:ישראלים שנולדו ב-1943
קטגוריה:ישראלים שנפטרו ב-1973
לסמזאוריים

**לסמזאוריים** (שם מדעי: *Lessemsauridae*) היא משפחה של דינוזאורים זאורופודים קדומים הקרובים לפרוזאורופודים. המשפחה התקיימה בין הטריאס העליון עד ליורה התחתון לפני 215 עד 190 מיליון שנה.

קבוצה זו הוגדרה ב-2018 וארבעת הסוגים הכלולים בה נחשבו לפרוזאורופודים הקרובים למסוספונדיליים, לאנצ'יזאוריים ולמלנורוזאוריים, אך הם הופרדו עקב הבדלים המשייכים אותם לזאורופודים, בין השאר חוליות גב וצלעות גבוהות וארוכות שהותאמו לנשיאת משקלם, צוואר ארוך בעל חוליות רבות יותר ומבנה הזרועות היה ישר ועבה יותר, דבר שכנראה מנע מהם לנוע על שתיים. עם זאת הם היו קטנים יחסית לזאורופודים, כשהגדול בבני הקבוצה היה הלדומהאדי (*Ledumahadi*) ששקל 12 טונות.

## מיון
* *Antetonitrus*
* *Ingentia*
* לדומהאדי (*Ledumahadi*)
* לסמזאורוס (*Lessemsaurus*)

## קישורים חיצוניים

קטגוריה:זאורופודה
קטגוריה:דינוזאורים שחיו בטריאס עליון
קטגוריה:דינוזאורים שחיו ביורה תחתון
קטגוריה:טקסונים שהתפתחו בטריאס עליון
צופי ברזיל

**צופי ברזיל** (פורטוגזית: União dos Escoteiros do Brasil) הוא ארגון תנועת הצופים הלאומי של ברזיל. תנועת הצופים בברזיל הוקמה בשנת 1910 והייתה בין הארגונים המייסדים של ארגון הצופים העולמי בשנת 1922. ה- União dos Escoteiros do Brasil עצמו הוקם בשנת 1924; בארגון חברים 53,055 חניכים נכון לשנת 2011. הארגון חבר ב Comunidade do Escutismo Lusófono (קהילת צופי לוסופון) של ארגוני צופים במדינות דוברות פורטוגזית.

תנועת הצופים בברזיל פופולרית מאוד בערים ובאזורים פרבריים. צופי ברזיל משתתפים באירועים עולמיים ואזוריים במספרים גדולים. הם היו מיוצגים היטב בג'מבורי העולמי של 1998 לדוגמה, עם 3,000 משתתפים.

## תוכנית ההדרכה
[ממוזער|צופים ברזילאים ב[ג'מבורי הצופים העולמי ה-21]]
הפעילות בתנועת הצופים מחולקת לארבע שכבות גיל:
* Lobinhos/Lobinhas (צופים גורים) - בגילאי 7 עד 10 - הדרגה הגבוהה ביותר היא *Distintivo de Cruzeiro do Sul*
* Escoteiros/Escoteiras (צופי נערים / צופי נערות) - בגילאי 11 עד 14 - הדרגה הגבוהה ביותר היא *Distintivo de Escoteiro Lis de Ouro*
* Seniores/Guias (שכבה בוגרת) - גילאי 15 עד 17 - הדרגה הגבוהה ביותר היא "Distintivo de Escoteiro da Pátria"
* Pioneiros/Pioneiras (חלוצים) - גילאי 18 עד 21 - הדרגה הגבוהה ביותר היא ה- *Insígnia de BP*

בצופי ברזיל פעילים גם שבטי צופים של צופי ים וגם צופי אוויר.

סמל הצופים של ברזיל משלב בתוכו אלמנטים של סמל ברזיל .

### מוטו הצופים
[ממוזער| פסל של [רוברט באדן פאוול|באדן-פאוול בריו דה ז'ניירו מכבד את מייסד הצופים]] 
* צופים: *Sempre Alerta* (היה נכון)
* גורי צופים (שכבה צעירה): *Melhor Possivel* (עשה כמיטב יכולתך)

סיסמת הצופים היא *Estar sempre alerta para servir o melhor possível*.

### הבטחת צופים
Prometo pela minha honra fazer o melhor possível para:

Cumprir meus deveres para com Deus e minha Pátria;

Ajudar ao próximo em toda e qualquer ocasião;

Obedecer a Lei Escoteira.

*אני מבטיח בכבוד, לעשות כמיטב יכולתי: <br />למלא את חובותיי לאלוהים ולארצי; <br />לעזור לחבריי בכל אירוע; <br />לציית לחוק הצופים.*

## קישורים חיצוניים
* 

## הערות שוליים

ברזיל
קטגוריה:ברזיל: ארגונים
קטגוריה:ברזיל: חינוך
דיוקן אתניאום

**דיוקן אתינאום** (באנגלית: **The Athenaeum Portrait**; מוכר גם בשם: **האתנאום**; באנגלית: **The Athenaeum**), הוא דיוקן לא גמור של נשיא ארצות הברית לשעבר ג'ורג' וושינגטון מאת גילברט סטיוארט. הוא נוצר בשנת 1796, ונחשב ליצירה הבולטת ביותר של סטיוארט. הציור מתאר את וושינגטון בגיל 65 (כשלוש שנים לפני מותו) על רקע חום. דיוקן זה שימש כמודל לדיוקן שמופיע בשטר דולר אמריקאי אחד.

דיוקן מקביל של מרתה וושינגטון ידוע גם כ"דיוקן אתניאום", והוא מוצג בסמוך לציור של בעלה במוזיאון לאמנויות יפות בבוסטון.

לטענת מקורות שונים, הונצח בתמונה סבלו של וושינגטון שהרכיב שיניים תותבות וסבל מכאבי שיניים רבים: פניו נראות קפוצות ושפתיו הדוקות.

## הציור
120px|ממוזער|ימין|השוואה בין דיוקן אתניאום לבין דימוי על פני השטר של דולר ארצות הברית.(התמונה מהשטר סובבה אופקית להקלת ההשוואה)
120px|ממוזער|ימין|בול 12 סנט 1851
הציור מכונה "אתניאום" כשם ספריית  אליה נשלח אחרי מותו של סטיוארט, שם הוא שימש כמקור לחריטה שתשמש בשטר של דולר אחד בארצות הברית.
האתנה נחשב ליצירה המפורסמת ביותר של סטיוארט, אותה החל לצייר בשנת 1796 ב בפילדלפיה. זהו ציור שמן על בד, ומתאר רק את ראשו וצווארו של וושינגטון כשהיה בן 65 (כשלוש שנים לפני מותו בשנת 1799) על רקע חום כששאר הציור אינו גמור. המסגרת יוצרה בידי יצרן מסגרות, סוחר תמונות ויזם בשם ג'ון דוגט.

## השימוש כמודל ליצירות אחרות
223px|ממוזער|ישמאל|ג'ורג' וושינגטון, 1825, אחד מהעותקים הרבים של סטיוארט של דיוקן אתנאום,

הציור מעולם לא הועבר לוושינגטון. במקום זאת, סטיוארט השתמש בה כמודל לשכפולים רבים, תוך ניצול פרסומו של וושינגטון. לאחר מותו של וושינגטון הוא השתמש בו כדי לצייר 130 עותקים אותם מכר ב־100 דולר כל אחד. יותר מ־60 מעותקים אלה עדיין קיימים. לפי הדיווחים, סטיוארט התייחס לציור כ"שטר מאה הדולר שלו" בשל הסכום שגבה בגין העותקים.

דיוקן אתניאום שימש גם לייצור מספר בולי דואר אמריקאיים של המאה ה־19 ותחילת המאה העשרים.

השימוש הבולט והמפורסם ביותר בדיוקן הוא כמודל לחריטה שתשמש (בתמונת מראה) עבור שטר דולר אמריקאי אחד.

## בעלות
הציור היה בבעלות סטיוארט עד שנפטר בשנת 1828 ולאחר מותו, הועברו הזכויות לבתו, ג'יין סטיוארט. במאי 1831, נאמני ספריית אתנאום בוסטון רכשו את הציור תמורת 1,500 דולר בכסף שגויס ממימון איגוד האנדרטאות בוושינגטון ו־22 תורמים נוספים וניתן לספריית בוסטון אתנאום על ידם. בשנת 1876 הפקיד אתונאום בוסטון את הציור במוזיאון לאמנויות יפות בבוסטון. בשנת 1980 נרכש הציור במשותף על ידי המוזיאון לאמנויות יפות, בוסטון וגלריית הדיוקנאות הלאומית עבור אתנאום בוסטון. הוא שוכן כעת במוזיאון לאמנויות יפות בבוסטון, שם הוא מוצג כרגע.

## קישורים חיצוניים

* 
* דיוקן אתנה במוזיאון לאמנויות יפות בבוסטון

## הערות שוליים

קטגוריה:דיוקנאות גברים
קטגוריה:ג'ורג' וושינגטון
מכון הטריק-מרטין

**מכון הטריק-מרטין** (באנגלית: **Hetrick-Martin Institute**; בראשי תיבות: **HMI**) הוא ארגון ללא כוונת רווח המבוסס בניו יורק, אשר מוקדש לשרת את צורכיהם של הומואים, לסביות, טרנסג'נדרים, ביסקסואלים ואלו אשר אינם בטוחים בנטייתם המינית בגילאי 13–24, ובני משפחותיהם.

## אודות
הארגון הוקם בשנת 1979 על ידי ד"ר אמרי הטריק וד"ר דמיאן מרטין כמכון להגנה על בני נוער הומואים ולסביות, בשל היותר חלקם בסיכון בעיר ניו יורק. בעקבות תרומה פרטית בשנת 1983, בשילוב עם מענק מטעם חטיבת הנוער של מדינת ניו יורק, הם הצליחו לפתוח משרד ברחוב 23, להקים בית מחסה ולהרחיב משמעותית שירותי מתן ייעוץ ותמיכה לנוער להט"בי.

בשנת 1985, במימון של המחלקה לחינוך בעיר ניו יורק, הקימה HMI את בית הספר התיכון הארווי מילק, בית הספר העל-יסודי הראשון בארצות הברית, שיועד עבור תלמידים להט"ביים. HMI ניהלה את בית הספר באופן ישיר עד לשנת הלימודים 2002/2003, כאשר לאחר מכן הפך המקום לבית ספר ציבורי מוסמך שמנוהל על ידי משרד החינוך בניו יורק. הן המכון והן בית הספר עדיין פועלים מאותם משרדים משותפים במנהטן.

בדצמבר 1988, לאחר מותו של הטריק בשנת 1987 מסיבוכים הקשורים לאיידס, התראיין מרטין על ידי אריק מרקוס, כחלק ממה שלימים יהפוך לספרו ובהמשך לפודקאסט "*[[Making Gay History]]*", וסיפר על מערכת היחסים שלו, הן המקצועית והן האישית, עם הטריק. מרטין עצמו נפטר בשנת 1991, גם כן מסיבוכים הקשורים באיידס.

בשנת 2011 הרחיב HMI את שירותיו אל מחוץ למנהטן, על ידי השקת "HMI: Newark", תוכנית פיילוט שנועדה לשרת בני נוער להט"בים בניוארק, ניו ג'רזי. בעקבות הצלחת תוכנית הפיילוט, ביולי 2014 מונתה ד"ר אשונדה פלמינג להיות מנכ"ל התוכנית. בהמשך, התוכנית הורחבה לכלול ארבעה מחוזות בניו ג'רזי ושמה שונה ל-"HMI: New Jersey".

## ראו גם
* בית הספר התיכון הארווי מילק

## קישורים חיצוניים
* 

## הערות שוליים

קטגוריה:ארצות הברית: ארגוני להט"ב
קטגוריה:נוער בארצות הברית
קטגוריה:ניו יורק: חינוך
קטגוריה:ניו יורק: תרבות
קטגוריה:תנועות נוער
גרוויזאוריה

**גרוויזאוריה** (שם מדעי: **Gravisauria**) הוא ענף של דינוזאורים גדולים מקבוצת הזאורופודים, הכולל את מרבית מיני הזאורופודים. הקבוצה התקיימה החל מהיורה התחתון ועד הקרטיקון העליון לפני 66 מיליון שנה מזמננו והיא מבין הקבוצות הרבות שהחלו לשגשג לאחר הכחדת הטריאס, אז התמעטו מאוד מיני הפרוזאורופודים.

מיני הקבוצה הם דינוזאורים כבדים בעלי צוואר ארוך וחוליות רחבות לאורך הצוואר, הגב והזנב, מבנה ששימש להם לתמיכה בעת שניזונו מצמחים. הראשונים שבבני הקבוצה היו צנועים יחסית בגודלם, כמו הוולקנודון שהגיע לאורך 11 מטר ולמשקל של 3.5 עד 4 טונות. מינים מאוחרים יותר היו גדולים בהרבה, והגדול מכולם היה הארגנטינוזאורוס ששקל 70 עד 100 טונות והגיע לאורך 36.6 מטרים.

בני הקבוצה כוללים את משפחת הוולקנודוניים ואת בני הקבוצה אאוזאורופודה, הכוללת את מרבית מיני הזאורופודים הגדולים.

## מיון
*קבוצה **גרוויזאוריה** (Gravisauria)
**סוג ללא מקור ברפזאורוס (*Barapasaurus*)
**סוג אומדנוזאורוס (*Ohmdenosaurus*)
**סוג רואטוזאורוס (*Rhoetosaurus*)
**סוג *Spinophorosaurus*?
**סוג *Volkheimeria*?
**משפחה וולקנודוניים (Vulcanodontidae)
**קבוצה אאוזאורופודה (Eusauropoda)
***משפחה צטיוזאוריים (Cetiosauridae)
***משפחה ממנצ'יזאוריים (Mamenchisauridae)
***קבוצה טוריאזאוריה (Turiasauria)
***קבוצה נאוזאורופודה (Neosauropoda)
****קבוצה דמויי-דיפלודוקיים (Diplodocoidea)
****קבוצה מקרונריה (Macronaria)

## קישורים חיצוניים

קטגוריה:זאורופודה
וולקנודוניים

**וולקנודוניים** (שם מדעי: Vulcanodontidae; בעבר נקראה **Barapasauridae**) היא משפחה של דינוזאורים זאורופודים מוקדמים שהתקיימו מהיורה התחתון שלפני 183 עד 175 מיליון שנה מזמננו. זוהי אחת המשפחות הפרימיטיביות ביותר של זאורופודים והם חיו באפריקה ובמזרח אסיה. המשפחה הוגדרה ב-1984.

דינוזאורים אלה היו גדולים, אך קטנים ביחס לזאורופודים, באורך של כ-6.5 מטרים ומשקל של מעל 3.5 טונות. הצוואר שלהם היה ארוך ובעל עיצוב מקושת, אשר עזר להם להגיע לצמרות העצים. המאפיין העיקרי של בני המשפחה הוא אגן ירכיים צר ביותר. היו להם לסתות בעלות שיניים לא חופפות בגודלם שהותאמו ללעיסת צמחייה. דינוזאורים אלה נעו על ארבע ולא יכלו להרים את גופם.

משפחה זו התקיימה לאורך היורה התחתון, אך נכחדה כנראה במהלך היורה, אז הוחלפו בזאורופודים ארוכים וגדולים יותר.

## סוגים
* *Tazoudasaurus*
* וולקנודון (*Vulcanodon*)
* ז'יז'ונגוזאורוס (*Zizhongosaurus*)?

## קישורים חיצוניים

 
*
אאוזאורופודה

[ממוזער|240px|שלד של [ממנצ'יזאורוס.]]
**אאוזאורופודה** (שם מדעי: **Eusauropoda**; מילולית: "זאורופודים ישרים/אמיתיים") הוא ענף של דינוזאורים גדולים מקבוצת הזאורופודים, הכולל את מרבית מיני הזאורופודים ואת כל המשפחות המוגדרות למעט הוולקנודוניים והלסמזאוריים. היא התפתחה במשך היורה התחתון שלפני 175 מיליון שנה עד להכחדת הקרטיקון, לפני 66 מיליון שנה. הקבוצה תוארה ב-1995.

## תיאור
אצל בני קבוצה זו היו מינים בעלי גדלים מגוונים ומרביתם היו בעלי צוואר מרובה חוליות שהגיע לאורך ולגובה רב, מה שסייע להם לאכול עלים מצמרות העצים. הם נמצאו לאורך כל היבשות, מאמריקה הצפונית והדרומית עד לאפריקה ומזרח אסיה, מה שמראה על הצלחת הקבוצה.

למינים אלה לא הייתה יכולת לנוע על שתיים עקב משקלם הרב והם היו בעלי גפיים ענקיים בעלי טפרים שטוחים דמויי-פרסות לתמוך במשקלם. הגולגולת שלהם הייתה מרובעת עם פתחים גדולים בחלל העין. חלקם פיתחו חוטם רחב והשיניים שלהם היו קהות ומעוגלות בקצותם. הזנב הארוך שלהם שימש לייצוב ואולי חלקם כמו הדיפלודוקוס השתמשו בהם להגנה מטורפים.

## מיון
*קבוצה **אאוזאורופודה** (Eusauropoda)
**סוג ללא מקור אלגואזאורוס (*Algoasaurus*)?
**סוג אסייתוזאורוס (*Asiatosaurus*)?
**סוג אטלזאורוס (*Atlasaurus*)?
**סוג צטיוזאוריסקוס (*Cetiosauriscus*)
**סוג *Chebsaurus*
**סוג *Chondrosteosaurus*?
**סוג *Ferganasaurus*
**סוג *Lapparentosaurus*
**סוג ג'ובריה (*Jobaria*)
**סוג *Klamelisaurus*?
**סוג *Liubangosaurus*
**סוג *Nebulasaurus*
**סוג *Qinlingosaurus*?
**סוג *Spinophorosaurus*
**סוג *Volkheimeria*
**משפחה צטיוזאוריים (Cetiosauridae)
**משפחה ממנצ'יזאוריים (Mamenchisauridae)
**קבוצה טוריאזאוריה (Turiasauria)
**קבוצה נאוזאורופודה (Neosauropoda)
***קבוצה דמויי-דיפלודוקיים (Diplodocoidea)
***קבוצה מקרונריה (Macronaria)

## גלריה

קובץ:Shunosaurus-Tianjin Natural History Museum.jpg|שונוזאורוס
קובץ:Atlasaurus.jpg|Atlasaurus
קובץ:Colored Fig 36 Moabo Skeleton.tif|Moabosaurus


## קישורים חיצוניים

*
קטגוריה:מאובני טקסונים שתוארו ב-1995